CELEX: 
Language: mt
Date: 2017-06-02 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) Nru 609/2013 tal-Parlament Ewropew u tal-Kunsill fir-rigward tar-rekwiżiti speċifiċi dwar il-kompożizzjoni u l-informazzjoni għall-ikel għal sostitut tad-dieta kollha għall-kontroll tal-piż

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT 
            
            
               Ir-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż
                  1
                iħassar id-Direttiva 2009/39/KE tal-Parlament Ewropew u tal-Kunsill tas-6 ta’ Mejju 2009 dwar oġġetti tal-ikel maħsuba għal użu ta’ nutriment partikolari
                  2
                sa mill-20 ta’ Lulju 2016. L-Artikolu 11 tar-Regolament jagħti s-setgħa lill-Kummissjoni Ewropea biex tadotta fost l-oħrajn, atti delegati li jistipulaw rekwiżiti speċifiċi dwar il-kompożizzjoni u l-informazzjoni għal sostitut tad-dieta kollha għall-kontroll tal-piż. 
            
            
               Il-premessa 27 tar-Regolament tirrikjedi li l-Kummissjoni tieħu inkunsiderazzjoni, meta tadotta dawn ir-regoli, id-Direttiva tal-Kummissjoni 96/8/KE tas-26 ta’ Frar 1996 dwar ikel maħsub sabiex jintuża f’dieti ta’ restrizzjoni tal-enerġija għat-tnaqqis fil-piż
                  3
               .
            
            
               Skont l-Artikolu 20(4) ta’ dan ir-Regolament, id-Direttiva tal-Kummissjoni eżistenti 96/8/KE se titħassar mid-data tal-applikazzjoni tal-atti delegati adottati mill-Kummissjoni.
            
            
               Dan ir-Regolament delegat jaġġorna r-regoli eżistenti tad-Direttiva tal-Kummissjoni 96/8/KE dwar ikel maħsub bħala sostitut tad-dieta kollha għall-kontroll tal-piż, b’kontenut ta’ enerġija ta’ bejn 3 360 kJ (800 kcal) u 5 040 kJ (1200 kcal) u jistabbilixxi regoli speċifiċi dwar s-sostitut tad-dieta kollha b’kontenut ta’ enerġija ta’ inqas minn 3 360 kJ (800 kcal) fuq il-bażi tal-konsultazzjonijiet deskritti fil-punt 2.
            
            
               2.KONSULTAZZJONIJIET QABEL MA JIĠI ADOTTAT L-ATT
            
            
               Il-Kummissjoni kkonsultat mal-Awtorità Ewropea dwar is-Sigurtà fl-Ikel (EFSA). L-Opinjoni Xjentifika tal-EFSA dwar il-kompożizzjoni essenzjali ta’ sostitut tad-dieta kollha għall-kontroll tal-piż
                  4
                tikkostitwixxi l-bażi xjentifika għar-rekwiżiti f’dan ir-Regolament delegat.
            
            
               L-esperti tal-Istati Membri ġew ikkonsultati fil-kuntest tal-Grupp ta’ Esperti dwar ikel maħsub għat-trabi u t-tfal żgħar, ikel għal skopijiet mediċi speċjali u bħala sostitut tad-dieta kollha għall-kontroll tal-piż
                  5
               , li ltaqa’ biex jitratta s-suġġett fl-20 ta’ April 2015
                  6
               , fit-22 ta’ Ġunju 2015
                  7
                u fid-19 ta’ Mejju 2016
                  8
               . Konsultazzjonijiet addizzjonali bil-miktub tal-Grupp ta’ Esperti saru bejn l-25 ta’ Frar 2016 u l-11 ta’ Marzu 2016; u bejn t-12 ta’ Ottubru 2016 u s-27 ta’ Ottubru 2016.
            
            
               Partijiet ikkonċernati oħra ġew ikkonsultati fil-kuntest tal-Grupp Konsultattiv dwar il-Katina Alimentari u s-Saħħa tal-Annimali u tal-Pjanti,
                  9
                li organizza Grupp ta’ Ħidma dwar is-suġġett fit-18 ta’ Ġunju 2015
                  10
               . Ingħatat il-possibbiltà lill-partijiet konċernati kollha li jagħtu l-kummenti bil-miktub, u l-kummenti ttieħdu f’kunsiderazzjoni fejn kien rilevanti. Saru wkoll laqgħat bilaterali mal-partijiet ikkonċernati kollha, kif xieraq.
            
            
               Saret konsultazzjoni pubblika ta’ erba’ ġimgħat li matulhom ġew ipprovduti disa’ reazzjonijiet permezz ta’ forma elettronika fil-Portal dwar Regolamentazzjoni Aħjar minn għaxar partijiet interessati, fosthom operaturi tan-negozji tal-ikel u assoċjazzjonijiet tal-industrija sal-iskadenza tal-20 ta’ Marzu 2017. Il-kummenti riċevuti rriflettew l-aktar il-pożizzjonijiet li diġà ġew espressi mill-partijiet interessati matul il-fażi ta’ konsultazzjoni deskritta hawn fuq, rigward ir-rekwiżiti tal-kompożizzjoni u l-projbizzjoni tal-użu ta’ indikazzjonijiet dwar in-nutrizzjoni u s-saħħa. It-tħassib espress fir-rigward ta’ dan tal-aħħar ma ġiex ikkunsidrat. Minħabba r-rwol partikolari tas-sostituti tad-dieta kollha għall-kontroll tal-piż fid-dieta ta’ persuni li jikkunsmawhom, prodotti bħal dawn ma għandhomx jiġu kkumerċjalizzati b’indikazzjonijiet li x’aktarx jattiraw il-popolazzjoni ġenerali. Bl-istess mod, kummenti relatati mar-rekwiżiti dwar il-kompożizzjoni stabbiliti f’dan ir-Regolament delegat ma ttiħdux inkonsiderazzjoni billi ma segwewx l-opinjoni xjentifika tal-EFSA, fir-rigward tal-aspetti tas-sikurezza tal-prodotti kkonċernati.
            
            
               3.ELEMENTI ĠURIDIĊI TAL-ATT DELEGAT
            
            
               Il-bażi ġuridika ta’ dan ir-Regolament Delegat huwa l-Artikolu 11 tar-Regolament (UE) Nru 609/2013. Skont din id-dispożizzjoni, il-Kummissjoni għandha s-setgħa li tadotta rekwiżiti kompożizzjonali u ta’ tikkettar speċifiċi applikabbli għas-sostitut tad-dieta kollha għall-kontroll tal-piż. 
            
            
               Għal dak li għandu x’jaqsam mal-kompożizzjoni, il-bidliet proposti meta mqabbla mad-Direttiva 96/8/KE huma marbutin mal-fatt li d-Direttiva 96/8/KE tinkludi biss fil-kamp ta’ applikazzjoni tagħha sostituti tad-dieta kollha għall-kontroll tal-piż b’kontenut ta’ enerġija ta’ kuljum ta’ bejn 3 360 kJ (800 kcal) u 5 040 kJ (1 200 kcal) biss u li r-rekwiżiti kompożizzjonali huma bbażati fuq ix-xjenza mill-1990
                  11
               . Madankollu, il-premessa 16 tar-Regolament (UE) Nru 609/2013, tispjega li hemm ukoll prodotti mqiegħda fis-suq b’inqas minn 3 360 kJ (800 kcal) li jissostitwixxu d-dieta ta’ kuljum kollha. Minħabba n-natura tal-ikel inkwistjoni jixraq li jiġu aġġornati d-dispożizzjonijiet speċifiċi għas-sostitut tad-dieta kollha għall-kontroll tal-piż b’kontenut ta’ enerġija ta’ bejn 3 360 kJ (800 kcal) u 5 040 kJ (1 200 kcal) u li jiġu stipulati ċerti dispożizzjonijiet speċifiċi għall-prodotti b’inqas minn 3 360 kJ (800 kcal) li jissostitwixxu b'mod sħiħ id-dieta ta’ kuljum. 
            
            
               Fir-rigward tat-tikkettar, qed jiġu proposti xi bidliet sabiex tiġi żgurata l-konsistenza ma’ regoli orizzontali tar-Regolament (UE) Nru 1169/2011 tal-Parlament Ewropew u tal-Kunsill tal-25 ta’ Ottubru 2011 dwar l-għoti ta’ informazzjoni dwar l-ikel lill-konsumaturi
                  12
               , filwaqt li jitqiesu l-ispeċifiċitajiet tal-prodotti. 
            
            
               Peress li s-sostituti tad-dieta kollha għall-kontroll tal-piż jistgħu jkollhom il-kontenut tal-enerġija mnaqqas b’mod sinifikanti u jistgħu jintużaw bħala l-uniku sors ta’ nutrizzjoni għal bosta ġimgħat mingħajr il-parir ta’ professjonisti tal-kura tas-saħħa minn adulti fi stat ta’ obeżità jew adulti b’piż żejjed f’saħħithom bl-intenzjoni li jnaqqsu fil-piż, huwa propost li tiġi limitata l-possibbiltà li jsiru indikazzjonijiet dwar il-vantaġġ nutrittiv u li ma jitħallewx isiru indikazzjonijiet dwar is-saħħa b’rabta ma’ dan it-tip ta’ ikel.
            
            
               Il-proċedura ta’ notifika hija introdotta sabiex jiġi ffaċilitat il-monitoraġġ effiċjenti ta’ dawn il-prodotti.
            
            
               L-applikazzjoni tar-Regolament delegat hija diferita biex l-operaturi tan-negozji tal-ikel ikunu jistgħu jadattaw għall-bidliet tekniċi.
            
            
               REGOLAMENT DELEGAT TAL-KUMMISSJONI (UE) .../...
            
         
         
            
               ta’ 2.6.2017
            
            
               li jissupplimenta r-Regolament (UE) Nru 609/2013 tal-Parlament Ewropew u tal-Kunsill fir-rigward tar-rekwiżiti speċifiċi dwar il-kompożizzjoni u l-informazzjoni għall-ikel għal sostitut tad-dieta kollha għall-kontroll tal-piż 
            
            
               (Test b'rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż  u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009
                  13
               , u b’mod partikolari l-Artikolu 11(1)(a), (c) u (d) tiegħu.
            
            
               Billi:
            
            
               (1)Id-Direttiva tal-Kummissjoni 96/8/KE
                  14
                tistabbilixxi regoli armonizzati dwar ikel maħsub sabiex jintuża f’dieti ta’ restrizzjoni ta’ enerġija għat-tnaqqis fil-piż u tinkludi fil-kamp ta’ applikazzjoni tagħha l-prodotti definiti fir-Regolament (UE) Nru 609/2013 bħala sostituti tad-dieta kollha għall-kontroll tal-piż. 
            
            
               (2)Ir-Regolament (UE) Nru 609/2013 iħassar id-Direttiva 96/8/KE u jistabbilixxi rekwiżiti ġenerali għall-kompożizzjoni u l-informazzjoni għal kategoriji differenti ta’ ikel inkluż prodotti definiti bħala sostituti tad-dieta kollha għall-kontroll tal-piż. Sabiex il-Kummissjoni tkun tista’ tikkonforma mal-obbligu tagħha li tadotta rekwiżiti speċifiċi dwar il-kompożizzjoni u l-informazzjoni għal sostituti tad-dieta kollha għall-kontroll tal-piż, jixraq li l-miżuri jissejsu fuq id-dispożizzjonijiet tad-Direttiva 96/8/KE peress li dawn id-dispożizzjonijiet ikunu żguraw il-moviment ħieles tal-ikel ippreżentat bħala sostitut tad-dieta kollha għall-kontroll tal-piż b’mod sodisfaċenti, filwaqt li jiggarantixxu livell għoli ta’ protezzjoni tas-saħħa pubblika. 
            
            
               (3)Is-sostitut tad-dieta kollha għall-kontroll tal-piż huwa prodott kumpless li huwa fformulat apposta għal adulti b’piż żejjed jew adulti fi stat ta’ obeżità li bi ħsiebhom jiksbu tnaqqis fil-piż. Il-kompożizzjoni essenzjali tas-sostituti tad-dieta kollha għall-kontroll tal-piż għandha tissodisfa r-rekwiżiti nutrittivi ta’ kuljum ta’ adulti fi stat ta’ obeżità jew adulti b’piż żejjed f’saħħithom, fil-kuntest ta’ dieta ta’ enerġija ristretta għat-tnaqqis tal-piż kif stabbilit minn dejta xjentifika aċċettata b’mod ġenerali. 
            
            
               (4)Sabiex jiġu żgurati s-sikurezza u l-idoneità tas-sostitut tad-dieta kollha għall-kontroll tal-piż, għandhom jiġu stabbiliti rekwiżiti dettaljati dwar il-kompożizzjoni tagħhom, inklużi rekwiżiti dwar il-valur enerġetiku, il-kontenut ta’ makronutrijenti u l-kontentut ta’ mikronutrijenti. Dawk ir-rekwiżiti għandhom ikunu bbażati fuq l-aktar pariri xjentifiċi reċenti tal-Awtorità Ewropea dwar is-Sigurtà fl-Ikel (“l-Awtorità”)
                  15
                fuq il-kwistjoni.
            
            
               (5)Sabiex jiġu żgurati l-innovazzjoni u l-iżvilupp ta' prodotti, għandha tkun possibbli ż-żieda volontarja mas-sostituti tad-dieta kollha għall-kontroll tal-piż ta' ingredjenti li mhumiex koperti minn rekwiżiti speċifiċi ta' dan ir-Regolament, b’attenzjoni partikolari għall-fibra. L-ingredjenti kollha użati fil-manifattura tas-sostituti tad-dieta kollha għall-kontroll tal-piż għandhom ikunu adattati għal adulti b’piż żejjed jew adulti fi stat ta’ obeżità f’saħħithom, u l-idoneità tagħhom għandha ttintwera minn qabel, fejn meħtieġ, permezz ta' studji xierqa. Hija r-responsabbiltà tal-operaturi tan-negozju tal-ikel li juru din l-adegwatezza, filwaqt li l-awtoritajiet kompetenti nazzjonali għandhom ir-responsabbiltà li jikkunsidraw, fuq bażi ta’ każ b’każ, jekk dan huwiex il-każ.
            
            
               (6)Is-sostituti tad-dieta kollha għall-kontroll tal-piż għandhom jikkonformaw mar-Regolament (KE) Nru 1169/2011 tal-Parlament Ewropew u tal-Kunsill
                  16
               . Sabiex titqies in-natura speċifika tas-sostituti tad-dieta kollha għall-kontroll tal-piż, iż-żidiet u l-eċċezzjonijiet għal dawk ir-regoli ġenerali għandhom ikunu stabbiliti, fejn hu xieraq. 
            
            
               (7)Huwa essenzjali li d-dikjarazzjoni dwar in-nutrizzjoni ta’ sostituti tad-dieta kollha għall-kontroll tal-piż issir sabiex ikun garantit li l-prodott qed jintuża kif xieraq kemm minn adulti b’piż żejjed kif ukoll minn adulti fi stat ta’ obeżità f’saħħithom li jikkunsmaw dan l-ikel kif ukoll mill-professjonisti tal-kura tas-saħħa li jistgħu jagħtu il-pariri dwar l-adegwatezza tiegħu f’ċerti każijiet. Għalhekk sabiex tingħata informazzjoni aktar kompluta, id-dikjarazzjoni dwar in-nutrizzjoni għandha tinkludi aktar dettalji barra dawk meħtieġa mir-Regolament (UE) Nru 1169/2011. Barra minn hekk, l-obbligu li ssir dikjarazzjoni dwar in-nutrizzjoni għandha ssir obbligatorja għal kull sostitut tad-dieta kollha għall-kontroll tal-piż ikun xi jkun id-daqs tal-pakkett jew tal-kontenitur, għaldaqstant, l-eżenzjoni prevista fil-punt 18 tal-Anness V tar-Regolament (UE) Nru 1169/2011 ma għandhiex tapplika. 
            
            
               (8)Sabiex tiġi pprovduta informazzjoni adegwata u jiġi ffaċilitat it-tqabbil ta’ prodotti, id-dikjarazzjoni dwar in-nutrizzjoni għas-sostituti tad-dieta kollha għall-kontroll tal-piż,  għandha tiġi espressa għal kull porzjon u/jew għal kull unità ta’ konsum kif ukoll għal kull razzjon totali ta’ kuljum. Barra minn hekk, it-tali informazzjoni għandha tirreferi għall-prodott lest għall-użu wara l-preparazzjoni skont l-istruzzjonijiet tal-manifattur. 
            
            
               (9)L-Artikolu 30(2) tar-Regolament (UE) Nru 1169/2011 jelenka għadd limitat ta' nutrijenti li jistgħu jiġu inklużi fuq bażi volontarja fid-dikjarazzjoni dwar in-nutrizzjoni għall-ikel. L-Anness għar-Regolament (UE) Nru 609/2013 jelenka serje ta’ sustanzi li jistgħu jiżdiedu  mas-sostituti tad-dieta kollha għall-kontroll tal-piż, li wħud minnhom mhumiex koperti bl-Artikolu 30(2) tar-Regolament (UE) Nru 1169/2011. Sabiex tiġi żgurata ċ-ċarezza legali, għandu jiġi stabbilit b'mod espliċitu li d-dikjarazzjoni dwar in-nutrizzjoni għas-sostituti tad-dieta kollha għall-kontroll tal-piż tista’ tinkludi sustanzi bħal dawn. Barra minn hekk, f'ċerti każijiet, informazzjoni aktar dettaljata dwar il-karboidrati u x-xaħam preżenti fil-prodott tista tkun utli għall-konsumaturi u għall-professjonisti tal-kura tas-saħħa. Għalhekk, l-operaturi tan-negozju tal-ikel għandhom jitħallew jipprovdu din l-informazzjoni fuq bażi volontarja. 
            
            
               (10)Adulti b’piż żejjed jew adulti fi stat ta’ obeżità f’saħħithom jista’ jkollhom ħtiġijiet nutrizzjonali li huma differenti minn dawk tal-popolazzjoni ġenerali. Barra minn hekk, is-sostitut tad-dieta kollha għall-kontroll tal-piż huwa prodott tal-ikel li jissostitwixxi bis-sħiħ id-dieta ta’ kuljum.  Għal dawn ir-raġunijiet,l-espressjoni ta’ informazzjoni dwar in-nutrizzjoni fuq il-valur enerġetiku u dwar l-ammont ta’ nutrijenti tas-sostituti tad-dieta kollha għall-kontroll tal-piż bħala perċentwal tal-valuri tal-konsum referenzjali ta’ kuljum stabbiliti għall-popolazzjoni adulta ġenerali fir-Regolament (UE) Nru 1169/2011 tista’ tiżgwida lill-konsumaturi u għalhekk ma għandhiex tkun permessa.
            
            
               (11)Indikazzjonijiet li għandhom x’jaqsmu mal-kontenut ta’ kaloriji “baxx ħafna” jew “baxx” tas-sostituti tad-dieta kollha għall-kontroll tal-piż jistgħu jipprovdu informazzjoni utli lill-konsumaturi. Għalhekk huwa xieraq li jiġu stabbiliti regoli dwar tali stqarrijiet volontarji.
            
            
               (12)L-indikazzjonijiet dwar in-nutrizzjoni u s-saħħa huma mezzi promozzjonali li jintużaw fuq bażi volontarja mill-operaturi tan-negozju tal-ikel fil-komunikazzjoni kummerċjali, f’konformità mar-regoli tar-Regolament (KE) Nru 1924/2006 tal-Parlament Ewropew u tal-Kunsill
                  17
               . Minħabba r-rwol partikolari tas-sostituti tad-dieta kollha għall-kontroll tal-piż fid-dieta tal-persuni li qed jikkunsmawhom, l-użu ta' indikazzjonijiet dwar in-nutrizzjoni u s-saħħa ma għandux ikun permess għal prodotti bħal dawn. Madankollu, meta wieħed iqis li l-informazzjoni dwar il-preżenza tal-fibra fis-sostituti tad-dieta kollha għall-kontroll tal-piż tista’ tkun utli għall-konsumaturi, għandha ssir dispożizzjoni sabiex ikun hemm indikazzjonijiet dwar in-nutrizzjoni li għandhom isiru dwar iż-żieda tal-fibra taħt ċerti kundizzjonijiet.
            
            
               (13)Permezz tad-Direttiva 96/8/KE ġie rikjest li tiżdied il-fibra mas-sostituti tad-dieta kollha għall-kontroll tal-piż. Minħabba n-nuqqas ta’ evidenza xjentifika fir-rigward tagħha, fl-opinjoni l-iktar reċenti tagħha l-Awtorità ma setgħetx tistabbilixxi kontenut minimu għall-fibra. Għal dawn ir-raġunijiet, jixraq li jinżamm ammont minimu ta’ fibra meħtieġa skont id-Direttiva 96/8/KE, jekk din tiżdied mas-sostituti tad-dieta kollha għall-kontroll tal-piż.
            
         
         
            
               (14)L-Artikolu 17(2) tar- Regolament (KE) Nru 178/2002 tal-Parlament Ewropew u tal-Kunsill
                  18
                jeżiġi li l-Istati Membri jinfurzaw il-liġi dwar l-ikel, u jimmonitorjaw u jivverifikaw li l-ħtiġijiet jitħarsu mill-operaturi tan-negozju tal-ikel u tal-għalf f’kull stadju tal-produzzjoni, tal-ipproċessar u tat-tqassim. F'dan il-kuntest, sabiex jiġi ffaċilitat b'mod effiċjenti l-monitoraġġ uffiċjali tas-sostituti tad-dieta kollha għall-kontroll tal-piż, l-operaturi tan-negozji tal-ikel li jqiegħdu fis-suq prodotti bħal dawn fis-suq għandhom jipprovdu lill-awtoritajiet nazzjonali kompetenti mudell tat-tikketta użata u l-informazzjoni rilevanti kollha meqjusa bħala meħtieġa mill-awtoritajiet kompetenti sabiex tintwera l-konformità ma' dan ir-Regolament, sakemm l-Istati Membri ma jkollhomx sistemi differenti ta' monitoraġġ effiċjenti.
            
            
               (15)Sabiex l-operaturi tan-negozji tal-ikel ikunu jistgħu jadattaw għar-rekwiżiti l-ġodda li jistgħu jinvolvu adattazzjoni teknika għall-proċess ta’ manifattura tal-prodotti kkonċernati, dan ir-Regolament għandu japplika minn data li tkun ħames snin wara d-dħul fis-seħħ tiegħu.
            
            
               ADOTTAT DAN IR-REGOLAMENT:
            
            
               Artikolu 1
                  Suġġett 
            
            
               Dan ir-Regolament jistabbilixxi r-rekwiżiti speċifiċi li ġejjin fir-rigward tas-sostituti tad-dieta kollha għall-kontroll tal-piż:
            
            
               (a)rekwiżiti ta’ kompożizzjoni;
            
            
               (b)rekwiżiti għat-tikkettjar, għall-preżentazzjoni u għar-reklamar;
            
            
               (c)rekwiżiti ta’ notifika għat-tqegħid tal-prodott fis-suq.
            
            
               Artikolu 2
                  Tqegħid fis-suq
            
            
               1.L-isem tal-prodott li taħtu l-ikel kopert mill-Artikolu 2(2)(h) tar-Regolament (UE) Nru 609/2013 jinbiegħ għandu jkun “sostitut tad-dieta kollha għall-kontroll tal-piż”.
            
            
               2.Is-sostituti tad-dieta kollha għall-kontroll tal-piż  jistgħu jitqiegħdu fis-suq biss meta jikkonformaw ma’ dan ir-Regolament.
            
            
               Artikolu 3
                  Rekwiżiti dwar il-kompożizzjoni 
            
            
               1.Is-sostituti tad-dieta kollha għall-kontroll tal-piż għandhom jikkonformaw mar-rekwiżiti dwar il-kompożizzjoni stabbiliti fl-Anness I, filwaqt li jitqiesu l-ispeċifikazzjonijiet fl-Anness II. 
            
            
               2.Ir-rekwiżiti dwar il-kompożizzjoni stabbiliti fl-Anness I għandhom japplikaw għall-ikel, imqiegħed fis-suq kif inhu jew wara l-preparazzjoni skont l-istruzzjonijiet tal-manifattur. 
            
            
               3.Is-sostituti tad-dieta kollha għall-kontroll tal-piż jista’ jkun fihom ingredjenti oħra minbarra dawk is-sustanzi elenkati fl-Anness I biss jekk l-adegwatezza tagħhom tkun ġiet stabbilita minn tagħrif xjentifiku aċċettat b’mod ġenerali. 
            
            
               Artikolu 4
                   Rekwiżiti speċifiċi rigward l-informazzjoni dwar l-ikel 
            
            
               1.Minbarra d-dettalji obbligatorji msemmija fl-Artikolu 9(1) tar-Regolament (UE) Nru 1169/2011, dawn li ġejjin huma dettalji obbligatorji addizzjonali għas-sostitut tad-dieta kollha għall-kontroll tal-piż: 
            
            
               (a)dikjarazzjoni li l-prodott huwa maħsub biss għal adulti b’piż żejjed jew adulti fi stat ta’ obeżità f’saħħithom li bi ħsiebhom jiksbu t-tnaqqis fil-piż;
            
            
               (b)dikjarazzjoni li l-prodott m’għandux jintuża minn mara tqila jew nisa li qed ireddgħu, adolexxenti jew individwi li jbatu minn kundizzjoni medika u mingħajr il-parir ta’ professjonist fil-qasam tal-kura tas-saħħa;
            
            
               (c)dikjarazzjoni dwar l-importanza li wieħed jieħu ammont ta' fluwidu adegwat kuljum;
            
         
         
            
               (d)dikjarazzjoni li l-prodott jipprovdi ammonti adegwati ta’ kuljum tan-nutrijenti essenzjali kollha, meta jintuża f’konformità mal-istruzzjonijiet għall-użu;
            
            
               (e)dikjarazzjoni li l-prodott m’għandux jintuża għal iktar minn tmien ġimgħat jew ripetutament għal perjodi iqsar minn dan minn adulti b’piż żejjed jew minn adulti fi stat ta’ obeżità f’saħħithom mingħajr il-parir ta’ professjonist fil-qasam tal-kura tas-saħħa; 
            
            
               (f)struzzjonijiet għall-preparazzjoni xierqa, fejn ikun meħtieġ, u dikjarazzjoni dwar l-importanza li jiġu segwiti dawk l-istruzzjonijiet;
            
            
               (g)jekk prodott, meta jintuża kif avżat mill-manifattur, jipprovdi l-ammont ta’ kuljum ta’ polioli f’eċċess ta’ 20 g kuljum, għandha ssir stqarrija li l-ikel jista’ jkollu effett lassattiv;
            
            
               (h)jekk ma tiżdidx il-fibra mal-prodott, għandu jkun iddikjarat li għandu jintalab l-parir ta’ professjonist fil-qasam tal-kura tas-saħħa rigward il-possibbiltà li l-prodott jiġi ssupplimentat bil-fibra.
            
            
               2.Meta jidhru fuq il-pakkett jew fuq it-tikketta mwaħħla fuqu, id-dettalji obbligatorji elenkati fil-paragrafu 1 għandhom jiġu indikati b’tali mod li jissodisfaw ir-rekwiżiti stabbiliti fl-Artikolu 13(2) u (3) tar-Regolament (UE) Nru 1169/2011.
            
            
               3.It-tikkettar, il-preżentazzjoni u r-reklamar ta’ sostituti tad-dieta kollha għall-kontroll tal-piż m’għandhom jagħmlu l-ebda referenza għar-rata jew għall-ammont ta’ tnaqqis fil-piż li jista’ jirriżulta mill-użu tiegħu. 
            
            
               Artikolu 5
                  Rekwiżiti speċifiċi rigward id-dikjarazzjoni dwar in-nutrizzjoni
            
            
               1.Minbarra l-informazzjoni msemmija fl-Artikolu 30(1) tar-Regolament (UE) Nru 1169/2011, id-dikjarazzjoni obbligatorja dwar in-nutrizzjoni għas-sostituti tad-dieta kollha għall-kontroll tal-piż għandha tinkludi l-ammont ta' kull sustanza minerali u ta' kull vitamina msemmija fl-Anness I ta' dan ir-Regolament li huma preżenti fil-prodott.
            
            
               Id-dikjarazzjoni obbligatorja dwar in-nutrizzjoni għas-sostituti tad-dieta kollha għall-kontroll tal-piż għandha tinkludi wkoll l-ammont ta’ kolina preżenti, u jekk ġiet miżjuda, tal-ammont tal-fibra preżenti. 
            
            
               2.Minbarra l-informazzjoni msemmija fl-Artikolu 30(2)(a) sa (e) tar-Regolament (UE) Nru 1169/2011, il-kontenut tad-dikjarazzjoni obbligatorja dwar in-nutrizzjoni għas- sostituti tad-dieta kollha għall-kontroll tal-piż jista' jiġi ssupplementat b’:
            
            
               (a)l-ammonti ta’ komponenti ta’ xaħam u karboidrati;
            
            
               (b)l-ammonti ta’ kwalunkwe sustanza elenkata fl-Anness tar-Regolament (UE) Nru 609/2013, fejn it-tali indikazzjoni ma tkunx koperta mill-paragrafu 1 ta’ dan l-Artikolu; 
            
            
               (c)l-ammont ta' kwalunkwe sustanza miżjuda mal-prodott skont l-Artikolu 3(3).
            
            
               3.B'deroga mill-Artikolu 30(3) tar-Regolament (UE) Nru 1169/2011, l-informazzjoni inkluża fid-dikjarazzjoni obbligatorja dwar in-nutrizzjoni għall-ikel għas-sostituti tad-dieta kollha għall-kontroll tal-piż ma għandhiex tiġi ripetuta fuq it-tikketta.
            
            
               4.Id-dikjarazzjoni dwar in-nutrizzjoni għandha ssir obbligatorja għas-sostituti tad-dieta kollha għall-kontroll tal-piż, irrispettivament mid-daqs tal-akbar wiċċ tal-pakkett jew tal-kontenitur.
            
            
               5.In-nutrijenti kollha inklużi fid-dikjarazzjoni dwar in-nutrizzjoni tas-sostituti tad-dieta kollha għall-kontroll tal-piż, għandhom jilħqu r-rekwiżiti stipulati fl-Artikolu 31 sa 35 tar-Regolament (UE) Nru 1169/2011.
            
            
               6.B'deroga mill-Artikoli 31(3), 32(2) u 33(1) tar-Regolament (UE) Nru 1169/2011, il-valur enerġetiku u l-ammonti ta' nutrijenti tas-sostitut tad-dieta kollha għall-kontroll tal-piż għandhom ikunu espressi għal kull razzjon totali ta’ kuljum kif ukoll għal kull porzjon u/jew għal kull unità ta’ konsum ta' ikel lest għall-użu wara l-preparazzjoni skont l-istruzzjonijiet tal-manifattur. Meta xieraq, l-informazzjoni tista', barra minn hekk, tirreferi għal 100 g jew 100 ml tal-ikel kif jinbiegħ.
            
            
               7.B’deroga mill-Artikolu 32(3) u (4) tar-Regolament (UE) Nru 1169/2011, il-valur enerġetiku u l-ammont ta’ nutrijenti tas-sostituti tad-dieta kollha għall-kontroll tal-piż ma għandhomx ikunu espressi bħala perċentwal tal-konsum referenzjali stipulat fl-Anness XIII ta’ dak ir-Regolament.
            
            
               8.Id-dettalji inklużi fid-dikjarazzjoni dwar in-nutrizzjoni għas-sostituti tad-dieta kollha għall-kontroll tal-piż li mhumiex elenkati fl-Anness XV tar-Regolament (UE) Nru 1169/2011 għandhom jiddaħħlu b'mod li jsegwu l-aktar entrata rilevanti ta' dak l-Anness li għaliha jappartjenu jew li huma komponenti tagħha.
            
         
         
            
               Id-dettalji li mhumiex elenkati fl-Anness XV tar-Regolament (UE) Nru 1169/2011, li għalih ma jappartjenux jew li mhumiex komponenti ta' xi waħda mill-entrati f'dak l-Anness għandhom jiġu ppreżentati fid-dikjarazzjoni dwar in-nutrizzjoni wara l-aħħar entrata f'dak l-Anness. 
            
            
               L-indikazzjoni tal-ammont ta' sodju għandha tidher flimkien mal-minerali l-oħrajn u tista' tiġi ripetuta ħdejn l-indikazzjoni tal-kontenut ta' melħ kif ġej: “Melħ: X g (li s-sodju fih jammonta għal: Y mg)”.
            
            
               9.Id-dikjarazzjoni “dieta b’livell baxx ħafna ta’ kaloriji” tista’ tintuża għas-sostituti tad-dieta kollha għall-kontroll tal-piż sakemm il-kontenut tal-enerġija tal-prodott ikun anqas minn 3 360 kJ/jum (800 kcal/kuljum).
            
            
               10.Id-dikjarazzjoni “dieta b’livell baxx ta’ kaloriji” jista’ jintuża għas-sostituti tad-dieta kollha għall-kontroll tal-piż sakemm il-kontenut ta’ enerġija tal-prodotti tkun bejn 3 360 kJ/jum (800 kcal/kuljum) u 5 040 kJ/jum (1200 kcal/kuljum). 
            
            
               Artikolu 6
                  Indikazzjonijiet dwar in-Nutrizzjoni u s-Saħħa
            
            
               1.Ma għandhomx isiru indikazzjonijiet dwar in-nutrizzjoni u s-saħħa għas-sostituti tad-dieta kollha għall-kontroll tal-piż. 
            
            
               2.Permezz ta’ deroga mill-paragrafu 1, l-indikazzjoni dwar in-nutrizzjoni “fibra miżjuda” tista’ tintuża għas-sostituti tad-dieta kollha għall-kontroll tal-piż sakemm il-kontenut tal-fibra fil-prodott ma jkunx inqas minn 10 g.
            
            
               Artikolu 7
                  Notifika
            
            
               Meta s-sostituti tad-dieta kollha għall-kontroll tal-piż jitqiegħdu fis-suq, l-operatur tan-negozju tal-ikel għandu jgħarraf lill-awtorità kompetenti ta' kull Stat Membru fejn il-prodott ikun qed jiġi kkumerċjalizzat bl-informazzjoni li tidher fuq it-tikketta, billi jibagħtilha mudell tat-tikketta użata għall-prodott, u bi kwalunkwe informazzjoni oħra li l-awtorità kompetenti tista' titlob raġonevolment sabiex tkun stabbilita l-konformità ma' dan ir-Regolament, sakemm Stat Membru ma jeżentax lill-operatur tan-negozju tal-ikel minn dak l-obbligu skont sistema nazzjonali li tiggarantixxi monitoraġġ uffiċjali effiċjenti tal-prodott ikkonċernat.
            
            
               Artikolu 8
                  Referenzi għad-Direttiva 96/8/KE
            
            
               Ir-referenzi għad-Direttiva 96/8/KE f’atti oħra għandhom jitqiesu bħala referenzi għal dan ir-Regolament. 
            
            
               Artikolu 9
                  Dħul fis-seħħ
            
            
               Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu  f'Il-Ġurnal Uffiċjali tal-Unjoni Ewropea.
            
            
               Japplika minn [ħames (5) snin wara d-dħul fis-seħħ]. 
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 2.6.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  ĠU L 181, 29.6.2013, p. 35.
               
               
                  
                     (2)
                  ĠU L 124, 20.5.2009, p. 21.
               
               
                  
                     (3)
                  ĠU L 55, 6.3.1996, p. 22.
               
               
                  
                     (4)
                  Il-Bord tal-NDA tal-EFSA (il-Bord tal-EFSA dwar Prodotti Dijetetiċi, Nutrizzjoni u Allerġiji), 2015. Scientific Opinion on the essential composition of total diet replacements for weight control. EFSA Journal 2015;13(1):3957.
               
               
                  
                     (5)
                  Ir-referenza E02893 fir-Reġistru tal-Kummissjoni tal-Gruppi ta’ Esperti u entitajiet simili oħra.
               
               
                  
                     (6)
                  https://ec.europa.eu/food/sites/food/files/safety/docs/labelling-nutrition_expert-group_20150420_sum.pdf 
               
               
                  
                     (7)
                  https://ec.europa.eu/food/sites/food/files/safety/docs/labelling-nutrition_expert-group_20150622_sum.pdf
               
               
                  
                     (8)
                  https://ec.europa.eu/food/sites/food/files/safety/docs/labelling-nutrition_expert-group_20160519_sum.pdf 
               
               
                  
                     (9)
                  Ir-referenza E00860 fir-Reġistru tal-Kummissjoni tal-Gruppi ta’ Esperti u entitajiet simili oħra.
               
               
                  
                     (10)
                  http://ec.europa.eu/dgs/health_food-safety/dgs_consultations/docs/dgs-consultations_working-groups_20150618_summary_en.pdf.
               
               
                  
                     (11)
                  Report of the Scientific Committee for Foods on foods intended for weight control diets, 19 October 1990, https://ec.europa.eu/food/sites/food/files/safety/docs/labelling_nutrition-special_groups_food-weight_reduction-scf_reports_27_en.pdf
               
               
                  
                     (12)
                  ĠU L 304, 22.11.2011, p. 18.
               
               
                  
                     (13)
                  ĠU L 181, 29.6.2013, p. 35.
               
               
                  
                     (14)
                  Id-Direttiva tal-Kummissjoni 96/8/KE tas-26 ta' Frar 1996 dwar ikel maħsub sabiex jintuża f'dieti ta' restrizzjoni ta' enerġija għat-tnaqqis fil-piż (ĠU L 55, 6.3.1996, p. 22).
               
               
                  
                     (15)
                  Il-Bord tal-NDA tal-EFSA (il-Bord tal-EFSA dwar Prodotti Dijetetiċi, Nutrizzjoni u Allerġiji), 2015. Scientific Opinion on the essential composition of total diet replacement for weight control, EFSA Journal 2015;13(1):3957, and EFSA NDA Panel (EFSA Panel on Dietetic Products, Nutrition and Allergies), 2016. Scientific Opinion on the Dietary Reference Values for choline, EFSA Journal 2016;14(8):4484.
               
               
                  
                     (16)
                  Ir-Regolament (UE) Nru 1169/2011 tal-Parlament Ewropew u tal-Kunsill tal-25 ta' Ottubru 2011 dwar l-għoti ta' informazzjoni dwar l-ikel lill-konsumaturi, li jemenda r-Regolamenti (KE) Nru 1924/2006 u (KE) Nru 1925/2006 tal-Parlament Ewropew u tal-Kunsill u li jħassar id-Direttiva tal-Kummissjoni 87/250/KEE, id-Direttiva tal-Kunsill 90/496/KEE, id-Direttiva tal-Kummissjoni 1999/10/KE, id-Direttiva 2000/13/KE tal-Parlament Ewropew u tal-Kunsill, id-Direttivi tal-Kummissjoni 2002/67/KE u 2008/5/KE u r-Regolament tal-Kummissjoni (KE) Nru 608/2004 (ĠU L 304, 22.11.2011, p. 18).
               
               
                  
                     (17)
                  Ir-Regolament (KE) Nru 1924/2006 tal-Parlament Ewropew u tal-Kunsill tal-20 ta’ Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel (ĠU L 404, 30.12.2006, p. 9).
               
               
                  
                     (18)
                  Ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1).
               
            
      
    ---documentbreak--- 
      
         
         
            
               ANNESS I
            
            
               REKWIŻITI DWAR IL-KOMPOŻIZZJONI MSEMMIJA FL-ARTIKOLU 3
            
            
               1.ENERĠIJA
            
            
               L-enerġija pprovduta minn sostitut tad-dieta kollha għall-kontroll tal-piż m’għandhiex tkun inqas minn 2 510 kJ (600 kcal) u ma għandhiex taqbeż il-5 020 kJ (1200 kcal) għar-razzjon totali ta’ kuljum.
            
            
               2.PROTEINI
            
            
               2.1.Il-proteina li hemm fis-sostituti tad-dieta kollha għall-kontroll tal-piż ma għandhiex tkun inqas minn 75 g u ma għandhiex tkun aktar minn 105 g għar-razzjon totali ta’ kuljum.
            
            
               2.2.Għall-finijiet tal-punt 2.1., “proteina” għandha tinftiehem bħala proteina li għaliha il-Punteġġ Aċidu Amminiku korrett għad-diġestibilità tal-proteina (Protein Digestibility-Corrected Amino Acid Score) ikun ta’ 1.0 meta mqabbel ma’ proteina ta’ referenza kif stabbilit fl-Anness II.
            
            
               2.3.Iż-żieda tal-aċidu amminiku tista’ ssir biss bil-għan li ttejjeb il-valur nutrittiv tal-proteini li hemm fis-sostituti tad-dieta kollha għall-kontroll tal-piż, u fil-proporzjonijiet meħtieġa għal dan l-iskop.
            
            
               3.KOLINA
            
            
               Il-kolina li hemm fis-sostitut tad-dieta kollha għall-kontroll tal-piż ma għandhiex tkun inqas minn 400 g għar-razzjon totali ta’ kuljum.
            
            
               4.LIPIDI 
            
            
               4.1.Aċidu linoleniku
            
            
               L-aċidu linoleniku li hemm fis-sostituti tad-dieta kollha għall-kontroll tal-piż ma għandux ikun inqas minn 11 g għar-razzjon totali ta’ kuljum.
            
            
               4.2.Aċidu alfa-linoleniku
            
            
               L-aċidu alfa-linoleniku li hemm fis-sostituti tad-dieta kollha għall-kontroll tal-piż ma għandux ikun inqas minn 1,4 g għar-razzjon totali ta’ kuljum.
            
            
               5.KARBOIDRATI 
            
            
               Il-karboidrati li hemm fis-sostituti tad-dieta kollha għall-kontroll tal-piż ma għandux ikun inqas minn 30 g għar-razzjon totali ta’ kuljum.
            
            
               6.VITAMINI U MINERALI
            
            
               Is-sostituti tad-dieta kollha għall-kontroll tal-piż għandhom jipprovdu tal-anqas l-ammonti ta’ vitamini u minerali speċifikati fit-Tabella 1 għar-razzjon totali ta’ kuljum.
            
         
         
            
               Is-sostituti tad-dieta kollha għall-kontroll tal-piż ma għandhomx ikun fihom aktar minn 250 mg ta’ manjeżju għar-razzjon totali ta’ kuljum.
            
            
               TABELLA 1
            
            
                     
                        Vitamina A
                     
                  
                  
                     
                        (μg RE(1))
                     
                  
                  
                     
                        700
                     
                  
               
                     
                        Vitamina D
                     
                  
                  
                     
                        (μg)
                     
                  
                  
                     
                        10
                     
                  
               
                     
                        Vitamin E(2)
                     
                  
                  
                     
                        (mg)
                     
                  
                  
                     
                        10
                     
                  
               
                     
                        Vitamina Ċ
                     
                  
                  
                     
                        (mg)
                     
                  
                  
                     
                        110
                     
                  
               
                     
                        Vitamina K
                     
                  
                  
                     
                        (μg)
                     
                  
                  
                     
                        70
                     
                  
               
                     
                        Tijamina
                     
                  
                  
                     
                        (mg)
                     
                  
                  
                     
                        0,8
                     
                  
               
                     
                        Riboflavina
                     
                  
                  
                     
                        (mg)
                     
                  
                  
                     
                        1,6
                     
                  
               
                     
                        Niaċina
                     
                  
                  
                     
                        (mg-NE(3))
                     
                  
                  
                     
                        17
                     
                  
               
                     
                        Vitamina B6 
                     
                  
                  
                     
                        (mg)
                     
                  
                  
                     
                        1,6
                     
                  
               
                     
                        Folat
                     
                  
                  
                     
                        (μg-DFE (4))
                     
                  
                  
                     
                        330
                     
                  
               
                     
                        Vitamina B12 
                     
                  
                  
                     
                        (μg)
                     
                  
                  
                     
                        3
                     
                  
               
                     
                        Bijotina
                     
                  
                  
                     
                        (μg)
                     
                  
                  
                     
                        40
                     
                  
               
                     
                        Aċidu pantoteniku
                     
                  
                  
                     
                        (mg)
                     
                  
                  
                     
                        5
                     
                  
               
                     
                        Kalċju
                     
                  
                  
                     
                        (mg)
                     
                  
                  
                     
                        950
                     
                  
               
                     
                        Fosforu
                     
                  
                  
                     
                        (mg)
                     
                  
                  
                     
                        730
                     
                  
               
                     
                        Potassju
                     
                  
                  
                     
                        (g)
                     
                  
                  
                     
                        3, 1
                     
                  
               
                     
                        Ħadid
                     
                  
                  
                     
                        (mg)
                     
                  
                  
                     
                        9
                     
                  
               
                     
                        Żingu
                     
                  
                  
                     
                        (mg)
                     
                  
                  
                     
                        9,4
                     
                  
               
                     
                        Ram
                     
                  
                  
                     
                        (mg)
                     
                  
                  
                     
                        1,1
                     
                  
               
                     
                        Jodju
                     
                  
                  
                     
                        (μg)
                     
                  
                  
                     
                        150
                     
                  
               
                     
                        Molibdenu
                     
                  
                  
                     
                        (μg)
                     
                  
                  
                     
                        65
                     
                  
               
                     
                        Selenju
                     
                  
                  
                     
                        (μg)
                     
                  
                  
                     
                        70
                     
                  
               
                     
                        Sodju
                     
                  
                  
                     
                        (mg)
                     
                  
                  
                     
                        575
                     
                  
               
                     
                        Manjeżju
                     
                  
                  
                     
                        (mg)
                     
                  
                  
                     
                        150
                     
                  
               
                     
                        Manganiż
                     
                  
                  
                     
                        (mg)
                     
                  
                  
                     
                        3
                     
                  
               
                     
                        Klorur
                     
                  
                  
                     
                        (mg)
                     
                  
                  
                     
                        830
                     
                  
               
                     
                        (1)
                              L-ekwivalenti tar-Retinol
                     
                     
                        (2)
                              L-attività tal-vitamina E ta’ RRR α-tocopherol.
                     
                     
                        (3)
                              L-ekwivalenti tan-Niacin
                     
                     
                        (4)
                              L-ekwivalenti tal-folat tad-dieta: 1 μg DFE = 1 μg ta' folat tal-ikel = 0,6 μg aċidu foliku minn sostitut tad-dieta kollha għall-kontroll tal-piż
                     
                  
               
               ANNESS II
            
            
               MUDELL TAR-REKWIŻIT TAL-AĊIDU AMMINIKU (1)
            
            
                     
                  
                  
                     
                        g/100g proteina
                     
                  
               
                     
                        Ċistina + metjonina
                     
                  
                  
                     
                        2,2
                     
                  
               
                     
                        Istidina
                     
                  
                  
                     
                        1,5
                     
                  
               
                     
                        Isolewċina
                     
                  
                  
                     
                        3,0
                     
                  
               
                     
                        Lewċina
                     
                  
                  
                     
                        5,9
                     
                  
               
                     
                        Liżina
                     
                  
                  
                     
                        4,5
                     
                  
               
                     
                        Fenilalanina + Tirożina
                     
                  
                  
                     
                        3,8
                     
                  
               
                     
                        Treonina
                     
                  
                  
                     
                        2,3
                     
                  
               
                     
                        Triptofan
                     
                  
                  
                     
                        0,6
                     
                  
               
                     
                        Valina
                     
                  
                  
                     
                        3,9
                     
                  
               
                     
                        (1)
                              World Health Organization/Food and Agriculture Organization of the United Nations/United Nations University), 2007. Protein and amino acid requirements in human nutrition. (Ir-rekwiżiti tal-proteini u tal-aċidu amminiku fin-nutrizzjoni tal-bniedem). Report of a Joint WHO/FAO/UNU Expert Consultation. (WHO Technical Report Series, 935, 284pp).